nb da en id sv da da de nb da da da da da da da da da da da da da da da da sv da da da da da da fr da da sl en da da nb da da da nl sv da da da de sv sv en sv da en en en nl de en en nl da nl en da de de da
byggeri – Side 3 – Organic Living
Under en byggefase er alle sejl sat til for at sikre et godt slutresultat. For mange er det en enestående oplevelse at få opført et nyt hus eller foretage en større ombygning. Organic Living har erfaring med at lede projektet gennem den udførende fase til endelig aflevering.
Skrevet den 9. juli 201513. juli 2015 af mvj
Stine og Anders flyttede ind i en pavillon på deres byggegrund i øko-landsbyen Hallingelille. Jeg hjalp dem med at udforme deres hus. Der var mange hensyn at tage i forhold til grundens størrelse på 300m2 og placering tæt på nabo og central ankomst til Hallingelilles fælleshus. Bygherrene stod selv for myndighedsansøgningen og vil opføre huset selv. De har lige modtaget byggetilladelse. Det bliver spændende at følge.
Skrevet i arkitektur, byggeriSkriv en kommentar
Skrevet den 22. oktober 201412. juli 2015 af mvj
Brorlil og Søsterlil er en børnehave ud fra Steinerpædagogikken. De ønskede en udvidelse af deres legeareal med en havestue. Jeg tegnede og opførte tilbygningen i harmoni med den eksisterende arkitektur.
Der er adgang både fra vuggestuen og børnehaven, så det har været med til at skabe en større fleksibilitet i hverdagen.
Skrevet i arkitektur, byggeriSkriv en kommentar
Skrevet den 22. august 201412. juli 2015 af mvj
I en længe på en gård byggede jeg kontor, butik og lager for webshop-firmaet Q-Living. Her skulle firmaets produkter indenfor helsebevidsthed kunne præsenteres samtidig med afviklingen af den daglige kontorfunktion og lager.
Der blev krydret med snedkerdetaljer i afbarkede planker og grene. Gulvet var genbrug optaget fra en tidligere sag.
Skrevet i arkitektur, byggeri, indretning, materialerSkriv en kommentar
Skrevet den 25. maj 201424. juni 2021 af mvj
I forbindelse med dannelsen af øko-landsbyen Frikøbing ved Hvalsø, skitserede jeg et typehus med henblik på at opføre det som prefabrikerede elementer. På trods af de skæve vinkler i facade og tag, danner få rette vinkler i planløsningen rum, der stadig let lader sig indrette. Tanken er, at der laves variationer over form-temaet, så en beboelse vil skabe en helhed, uden at blive ensformigt. Og samtidig tage hensyn til de enkelte beboeres forskellige ønsker ift. plads, orientering mm.
Huset er inspireret af naturens former samt færøske tørvehytter, der integrerer sig smukt i landskabet.
Skrevet i arkitektur, byggeriSkriv en kommentar
Drevet af WordPress | Tema: Edin af WordPress.com